મોડાસાના સાયરાપુર ગામે દલિત સમાજની દીકરી પર બળાત્કાર કરી હત્યા કરનારા વિરૂદ્ધ કડક કાર્યવાહી કરી ફાંસીની સજા આપવા તેમજ જવાબદાર પોલીસ અધિકારીને સસ્પેન્ડ કરવાની કાર્યવાહી કરવાની માંગ સાથે જામજોધપુર શહેર તેમજ તાલુકા અનુસુચિત જાતિ દલિત સમાજ દ્વારા જામજોધપુર આંબેડકર ચોકથી ગીંગણી દરવાજા, મીની બસ સ્ટેન્ડ વિસ્તાર, આરામ ગૃહ રોડ વગેરે વિસ્તારોમાં સુત્રોચ્ચાર સાથે ન્યાયની માંગ સાથેના નારા લગાવી રેલી યોજી જામજોધપુર મામલતદાર કચેરીએ પહોંચી મામલતદારને આવેદનપત્ર પાઠવેલ આ રેલીમાં વિશાળ સંખ્યામાં મહિલાઓએ ગ્રામ્ય પંથકમાંથી ઉમટી પડેલ દલિત સમાજના અગ્રણીઓ ઉપલેટા ધોરાજીના આગેવાનો પણ જોડાયા હતા.